Gražėniškių tvenkinys
55°5′30″ š. pl. 24°42′21″ r. ilg.﻿ / ﻿55.09167°š. pl. 24.70583°r. ilg.﻿ / 55.09167; 24.70583 Gražėniškių tvenkinys – tvenkinys Lietuvoje, Širvintų rajone, 17 km į šiaurės vakarus nuo Širvintų, 2,5 km į šiaurę nuo Gelvonų miestelio, paribyje su Ukmergės rajonu. Sudarytas užtvenkus bevardį upelį (Žuvintės intakas, Šventosios baseinas) 3,5 km nuo jo žiočių. Tvenkinio ilgis rytų-vakarų-pietvakarių kryptimi – 0,7 km, plotis – iki 0,25 km. Altitudė 100,7 m. Šiaurinis krantas aukštokas. Vakarinė tvenkinio pakrantė apaugusi mišku, kitose pakrantėse daugiausia plyti pievos. Šalia yra nebeturintis nuolatinių gyventojų Grežėniškių kaimas. Tvenkinio užtvanka eina kelias  4305  Musninkai–Čiobiškis–Gelvonai–Vytinė .